**Līgums Nr. FM VID 2024/199**

**“Naftas produktu kvalitātes un daudzuma kontroles ierīču un materiālu piegāde”**

Rīgā, Dokumenta datums ir tā elektroniskās

parakstīšanas datums

**Valsts ieņēmumu dienests**, kā vārdā saskaņā ar \_\_\_\_\_\_\_\_\_\_\_\_\_\_\_\_\_rīkojas Valsts ieņēmumu dienesta ģenerāldirektor\_ \_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_**,tās \_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_ (turpmāk – Piegādātājs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma “Naftas produktu kvalitātes un daudzuma kontroles ierīču un materiālu piegāde”, iepirkuma identifikācijas Nr. FM VID 2024/199, rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS**
	1. Piegādātājs veic jaunu, nelietotu, kvalitatīvu, derīgu un drošu lietošanai naftas produktu kvalitātes un daudzumu kontroles ierīču un materiālu (turpmāk – Prece) piegādi un Preces garantijas nodrošināšanu saskaņā ar Līguma un tā pielikuma prasībām.
	2. Detalizēta Preces specifikācija noteikta Līguma 1.pielikumā, bet Preces cenas noteiktas Līguma 2.pielikumā.
2. **LĪGUMA SUMMA UN NORĒĶINU KĀRTĪBA**
	1. Līguma kopējā summa ir **9 999,00 EUR** (deviņi tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek maksāts saskaņā ar spēkā esošo nodokļa likmi.
	2. Līguma kopējā summā un Līguma 2.pielikumā noteiktajās Preces cenās ir ietvertas visas izmaksas, kas saistītas ar Preces vērtību, Preces piegādi, ieskaitot transporta izmaksas līdz Līguma 3.2.apakšpunktā noteiktajai Preces piegādes vietai, iekraušanas/izkraušanas izmaksas, darbaspēka izmaksas, nodokļus (izņemot – PVN), nodevas, ar garantijas nodrošināšanu saistītās izmaksas, nekvalitatīvas, bojātas un/vai Līguma nosacījumiem neatbilstošas Preces apmaiņas izmaksas (ja tādas būs nepieciešamas), ar nepieciešamo atļauju saņemšanu no trešajām personām saistītās izmaksas un citas ar Preces piegādes savlaicīgu un kvalitatīvu izpildi saistītās izmaksas.
	3. Pasūtītājs par saņemto Preci veic samaksu ar pārskaitījumu uz Piegādātāja norēķinu kontu bankā saskaņā ar Līguma 2.pielikumā noteiktajām Preces cenām 30 (trīsdesmit) dienu laikā no dienas, kad Piegādātājs piegādājis attiecīgo Preci un Līguma 9.9.1.apakšpunktā noteiktā Pasūtītāja pilnvarotā persona ir parakstījusi pavadzīmi. Visi Līgumā noteiktie rēķini ir sūtāmi uz Pasūtītāja elektronisko pasta adresi: FP.lietvediba@vid.gov.lv un uz Līguma 9.9.1.apakšpunktā norādītās Pasūtītāja pilnvarotās personas elektronisko pasta adresi, e-rēķini ir sūtami uz e-adresi EINVOICE\_VID@ 90000069281. Puses vienojas, ka rēķini var tikt sagatavoti arī elektroniski un ir derīgi bez paraksta, ja tie ir sagatavoti atbilstoši Latvijas Republikā spēkā esošajos normatīvajos aktos noteiktajām prasībām.
	4. Par samaksas brīdi uzskatāms naudas pārskaitīšanas datums no Pasūtītāja norēķinu konta.
	5. Preces cenas ir norādītas, paredzot prognozējamo cenu svārstību risku un ir nemainīgas visa Līguma darbības laikā. Pasūtītājs veic samaksu saskaņā ar Līguma 2.pielikumā norādītajām Preces cenām.
	6. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.12.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
	7. Veicot Preces pasūtījumus, Pasūtītājam nav pienākuma izlietot visu Līguma 2.1.apakšpunktā norādīto Līguma kopējo summu.
3. **PRECES PIEGĀDES KĀRTĪBA**
	1. Piegādātājs par saviem līdzekļiem, izmantojot sev pieejamo darbaspēku un transportu, nodrošina Preces, tās oriģinālajā iepakojumā, savlaicīgu piegādi atsevišķu piegāžu veidā 20 (divdesmit) darba dienu laikā, kad Līguma 9.9.1.apakšpunktā noteiktās Pasūtītāja pilnvarotās personas, Līguma 9.10.apakšpunktā norādītajā kārtībā, nosūtīta Preces piegādes pasūtījumu (turpmāk – Pasūtījums) Līguma 9.9.2.apakšpunktā noteiktajai Piegādātāja pilnvarotajai personai uz elektroniskā pasta adresi\_\_\_\_\_\_\_\_\_\_\_\_. *(apakšpunkts tiks precizēts ar izvēlētā pretendenta e-pasta adresi)*
	2. Preces piegādes vieta ir Talejas iela 1, Rīga, Pasūtītāja darba dienās (no pirmdienas līdz ceturtdienai) laika periodā no plkst.10:00 līdz plkst.16.00, piektdienās no plkst.10:00 līdz plkst.15.00, Pušu pilnvarotajām personām iepriekš saskaņojot Preces piegādes laiku. Piegādātājs nodrošina un veic piegādātās Preces izkraušanas darbus Preces piegādes vietā Līguma 9.9.1.apakšpunktā noteiktās Pasūtītāja pilnvarotās personas norādītajās telpās.
	3. Preces Pasūtījumā Līguma 9.9.1.apakšpunktā noteiktā Pasūtītāja pilnvarotā persona norāda:
		1. piegādājamās Preces nosaukumu, specifikāciju;
		2. piegādājamās Preces daudzumu;
		3. Preces piegādes vietu.
	4. Līguma 9.9.1.apakšpunktā noteiktā Pasūtītāja pilnvarotā persona Piegādātāja pilnvarotās personas klātbūtnē pārbauda piegādātās Preces atbilstību Līgumā, tā pielikumā, Pasūtījumā un Latvijas Republikā spēkā esošo normatīvo aktu prasībām. Ja Prece atbilst visām minētajām prasībām, Līguma 9.9.1.apakšpunktā noteiktā Pasūtītāja pilnvarotā persona paraksta Preces pavadzīmi.
	5. Līguma 9.9.1.apakšpunktā noteiktā Pasūtītāja pilnvarotā persona, konstatējot saņemtās Preces neatbilstību Latvijas Republikā spēkā esošo normatīvo aktu prasībām, Līgumā, tā pielikumā vai Pasūtījumā noteiktajām prasībām (specifikācijas, kvantitātes, u.c. neatbilstības), neparaksta Preces pavadzīmi un nosūta motivētu pretenziju Piegādātāja pilnvarotajai personai.
	6. Nekvalitatīvas vai Līguma, tā pielikuma, Pasūtījumam vai Latvijas Republikā spēkā esošo normatīvo aktu prasībām neatbilstošas Preces piegādes gadījumā Piegādātājs par saviem līdzekļiem novērš pretenzijā norādītos Preces trūkumus, un nepieciešamības gadījumā to apmaina pret jaunu Preci.
	7. Preces piegādi Pasūtītājam apliecina Pušu pilnvaroto personu abpusēji parakstīta Preces pavadzīme.
	8. Ja Piegādātājs objektīvu (pierādāmu) apstākļu dēļ (pārtraukta Preces ražošana u.tml.) nevar piegādāt Līguma pielikumā norādīto Preci, Piegādātājs, nosūtot Pasūtītājam motivētu vēstuli un saņemot Pasūtītāja rakstveida piekrišanu, var piedāvāt Pasūtītājam ekvivalentas preces piegādi ar tādu pašu vai labāku raksturojumu un tehniskajiem parametriem, negrozot Līguma 2.pielikumā norādīto attiecīgās Preces cenu.
4. **PRECES GARANTIJA**
	1. Piegādātājs nodrošina un garantē piegādātās Preces kvalitātes atbilstību Latvijas Republikā spēkā esošo saistošo normatīvo aktu prasībām. Piegādātājs nodrošina Līguma 2.pielikuma 4., 5., 6 un 7.punktā norādītajai Precei 24 (divdesmit četru) mēnešu garantijas termiņu no katras attiecīgās Preces pavadzīmes abpusējas parakstīšanas dienas.
	2. Katrai Precei derīguma termiņš nedrīkst būt īsāks par garantijas termiņu.
	3. Ja Preces garantijas laikā atklājas Preces trūkumi, bojājumi kas nav radušies Pasūtītāja vainas dēļ (Pasūtītājs ir ievērojis Preces glabāšanas un/vai lietošanas prasības) Līguma 9.9.1.apakšpunktā noteiktā Pasūtītāja pilnvarotā persona sagatavo argumentētu pretenziju un nosūta to Piegādātāja pilnvarotai personai uz elektroniskā pasta adresi.
	4. Preces garantijas laikā, ja Pasūtītājs Preci uzglabājis un/vai lietojis atbilstoši Preces lietošanas instrukcijai/noteikumiem, Piegādātājs 20 (divdesmit) darba dienu laikā no Līguma 9.9.1.apakšpunktā noteiktās Pasūtītāja pilnvarotās personas pretenzijas nosūtīšanas dienas par saviem līdzekļiem novērš piegādātās Preces (tās daļas) trūkumus, bojājumus un nepieciešamības gadījumā apmaina to pret jaunu, Līguma, tā pielikumu nosacījumiem atbilstošu Preci.
	5. Līguma garantijas noteikumi attiecas uz garantijas darbības laikā neierobežotu reižu skaitu veiktu Preces trūkumu novēršanu vai apmaiņu
5. **PUŠU ATBILDĪBA**
	1. Ja Piegādātājs neievēro Līguma 3.1.apakšpunktā noteikto Preces piegādes termiņu, Pasūtītājs prasa Piegādātājam maksāt līgumsodu 10,00 EUR (desmit *euro, 00 centi*) apmērā par katru nokavēto dienu, bet kopumā ne vairāk kā 10 % (desmit procentu) apmērā no laikā nepiegādātās Preces vērtības.
	2. Ja Piegādātājs pēc Līguma noslēgšanas atsakās veikt Preču piegādi atbilstoši pasūtījumam, tad Pasūtītājs prasa Piegādātājam maksāt līgumsodu 300,00 EUR (trīs simti *euro 00 centi*) apmērā.
	3. Ja Piegādātājs Līguma 4.1.apakšpunktā norādītajā Preces garantijas laikā neievēro Līguma 4.4.apakšpunktā minēto Preces trūkumu novēršanas termiņu, Pasūtītājs prasa Piegādātājam maksāt līgumsodu 10,00 EUR (desmit *euro 00 centi*) apmērā par katru nokavēto dienu, bet ne vairāk kā 10 % (desmit procentu) apmērā no Preces, kurai konstatēti trūkumi, sākotnējās vērtības, līdz pilnīgai Preces trūkumu novēršanai;
	4. Par Līguma 7.punktā norādīto ziņu prettiesisku izpaušanu Pasūtītājs prasa Piegādātājam maksāt līgumsodu 300,00 EUR (trīs simti *euro 00 centi*) apmērā par katru gadījumu.
	5. Par Līguma 2.3.apakšpunktā norādītā maksājuma termiņa nokavējumu Piegādātājs prasa Pasūtītājam maksāt līgumsodu 0,1 % (viena desmitā daļa no viena procenta) apmērā no piegādātās Preces vērtības par katru nokavēto maksājuma dienu, bet ne vairāk kā 10 % (desmit procentu) apmērā no piegādātās Preces vērtības.
	6. Pusēm ir pienākums atlīdzināt otrai pusei nodarītos zaudējumus, ja tādi ir radušies Puses darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.
	7. Preces piegādes kavējuma laikā ieskaita visu laika periodu, kas pārsniedz Līguma 3.1.apakšpunktā norādīto Preces piegādes termiņu līdz dienai, kad Piegādātājs piegādā Līguma, tā pielikuma, Preces Pasūtījuma un Latvijas Republikas normatīvo aktu noteikumiem atbilstošu Preci un Līguma 9.9.1.apakšpunktā noteiktā Pasūtītāja pilnvarotā persona paraksta Preces pavadzīmi. Līguma 3.6.apakšpunktā minētajā gadījumā Preces piegādes kavējuma laikā netiek ieskaitīts laika periods no Preces piegādes dienas līdz pretenzijas nosūtīšanas dienai.
	8. Ja tiek kavēts kāds no Līgumā noteiktajiem saistības izpildes termiņiem, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no Preces vērtības bez PVN.
	9. Līgumsoda samaksa neatbrīvo Puses no pārējo Līguma saistību izpildes.
	10. Par Līgumā noteikto nosacījumu pārkāpumu Pasūtītājs Piegādātājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Piegādātājam 1 (viena) mēneša laikā nomaksāt līgumsodu vai sniegt atbildi un ietvert līgumsodu nākamajā Pasūtītājam maksājamā summā (dzēst ieskaita veidā).
	11. Ja Piegādātājs izvēlas līgumsodu dzēst ieskaita veidā, tad Piegādātājs, izrakstot nākamos rēķinus, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītājam maksājamām summām.
	12. Ja Piegādātājs neveic aprēķinātā līgumsoda samaksu Līguma 5.10. apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
6. **LĪGUMA DARBĪBAS TERMIŅŠ**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēka 2 (divus) gadus vai līdz brīdim, kad Pasūtītājs ir izlietojis Līgumā 2.1.punktā noteikto summu, atkarībā no tā, kurš no nosacījumiem iestājas pirmais.
	2. Līgums ir spēkā līdz Pušu saistību pilnīgai izpildei.
	3. Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.
	4. Puses, savstarpēji vienojoties, ir tiesīgas pagarināt Līguma 6.1.punktā noteikto Preces pasūtījumu veikšanas termiņu līdz 5 (pieciem) gadiem no Līguma noslēgšanas dienas.
	5. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Piegādātājam, ja:
		1. atbilstoši Starptautisko un Latvijas Republikas nacionālo sankciju likumam Līguma 9.12.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavētai;
		2. uz Piegādātāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā
	6. Neskatoties uz Līguma izbeigšanu, izņemot Līguma 6.5.apakšpunktā noteikto gadījumu, Piegādātājs nodrošina Līgumā noteikto Preces garantijas nosacījumu savlaicīgu un kvalitatīvu izpildi.
7. **INFORMĀCIJAS NEIZPAUŽAMĪBA UN FIZISKO PERSONU DATU AIZSARDZĪBA**
	1. Piegādātājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam piegādāto Preci. Visa informācija, ko Pasūtītājs sniedz Piegādātājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
	2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
	3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
	4. Par Līguma izpildes laikā iegūtajiem dokumentiem, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no otras Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt Līguma izpildes nodrošināšanai. Piegādātājam ir pienākums, piegādājot Preci, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību.
8. **NEPĀRVARAMA VARA**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Forcemajeure*) rezultātā.
	2. Par nepārvaramu varu netiek uzskatīti Preces vai to daļu defekti vai to piegādes kavējumi (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un, nepieciešamības gadījumā, paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
9. **CITI NOTEIKUMI**
	1. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
	2. Ja kādai no Pusēm tiek mainīts juridiskais statuss vai kādi Līgumā minētie Pušu rekvizīti – tālruņa, faksa numuri, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) dienā pēc tā nodošanas pastā, ja paziņojums nosūtīts kā ierakstīts pasta sūtījums. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta Pasūtītāja Nodrošinājuma pārvaldes direktors, direktora vietnieks vai persona, kura viņus aizvieto.
	3. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Piegādātājam nav tiesību atteikt grozījumu veikšanai Līgumā šādos gadījumos, kā arī Piegādātājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Piegādātājs brīdina Pasūtītāju par šādu apstākļu iestāšanos (Piegādātāja reorganizāciju) vismaz 1 (vienu) mēnesi iepriekš.
	4. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.
	5. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	6. Par Līguma grozījumiem, izņemot Līguma 3.8 un 9.2.apakšpunktā noteikto gadījumu, Puses vienojas rakstiski. Līguma grozījumi ir Līguma neatņemama sastāvdaļa. Puses var veikt šādus būtiskus Līguma grozījumus – grozīt Līguma pielikumā noteikto Preces tehnisko specifikāciju un Preces piegādes termiņus, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas (attiecībā uz Preces tehnisko specifikāciju).
	7. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
	8. Pasūtītāja pilnvarotās personas nav pilnvarotas izdarīt grozījumus Līgumā un tā pielikumos.
	9. Puses vienojas, ka ar Līguma izpildi saistītos jautājumus (nosūtīt Preces Pasūtījumus, iesniegt pretenzijas, veikt saraksti, parakstīt pavadzīmes pieteikt Preces trūkumu novēršanu un garantijas remontus u.c.) risinās šādas Pušu pilnvarotās personas:
		1. no Pasūtītāja puses:\_\_\_\_\_\_\_\_\_\_\_\_\_\_\_\_\_\_\_\_\_;
		2. no Piegādātāja puses: \_\_\_\_\_\_\_\_\_\_\_\_\_\_\_\_\_\_\_\_.
	10. Pasūtītāja un Piegādātāja (to pilnvaroto personu, kas noteiktas Līguma 9.9.apakšpunktā) savstarpējā sarakstē (arī pretenziju un Pasūtījumu nosūtīšana), kas saistīta ar Līguma izpildi, Puses izmanto e-pastu. E-pasta vēstule Pusēm ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.
	11. Piegādātājs apliecina, ka Līguma saistību izpildē neveiks darījumus (neiegādāsies preces un nesaņems pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	12. Piegādātājs 2 (divu) darba dienas laikā rakstveidā informē Pasūtītāju:
		1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās Piegādātāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
	13. Līgums sastādīts latviešu valodā elektroniska dokumenta veidā un parakstīts ar drošu elektronisko parakstu.

1. **PUŠU REKVIZĪTI**

|  |  |
| --- | --- |
| **Pasūtītājs:**Valsts ieņēmumu dienestsadrese: Talejas iela 1, Rīga, LV-1978Reģ. Nr.:90000069281PVN reģ. Nr. LV90000069281tālr.: 67122689e-pasts: vid@vid.gov.lvNorēķinu rekvizīti:Valsts kaseKods: TRELLV22Konta Nr.:LV26TREL2130056037000 | **Piegādātājs:**Nosaukumsadrese: Reģ. Nr.:40003925979PVN reģ.Nr.tālr.:e-pasts:Norēķinu rekvizīti:KredītiestādeKods: Konta Nr.: |
| Ģenerāldirektor\_ \_\_\_\_\_\_\_\_\_\_\_\_\_\_\_\_ (drošs e-paraksts)  | Amats, vārds, uzvārds(drošs e-paraksts) |

1.pielikums

Līgumam Nr. FM VID 2024/199

Dokumenta datums ir tā

elektroniskās parakstīšanas datums

**PRECES TEHNISKĀ SPECIFIKĀCIJA**

**Valsts ieņēmumu dienests**, kā vārdā saskaņā ar \_\_\_\_\_\_\_\_\_\_\_\_\_\_\_\_\_rīkojas Valsts ieņēmumu dienesta ģenerāldirektor\_ \_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_**,tās \_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_ (turpmāk – Piegādātājs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma “Naftas produktu kvalitātes un daudzuma kontroles ierīču un materiālu piegāde”, iepirkuma identifikācijas Nr. FM VID 2024/199 rezultātiem, vienojas par šādu Preces tehnisko specifikāciju:

*Līguma pielikums tiks precizēts saskaņā ar pretendenta piedāvājuma 1.punkta “Tehniskais piedāvājums” 1.tabulas 1.-2.punktu un izvēlētā pretendenta piedāvājumu.*

**Pušu paraksti:**

|  |  |
| --- | --- |
| **Pasūtītājs:**Valsts ieņēmumu dienests | **Piegādātājs:**Nosaukums |
| Ģenerāldirektor\_ \_\_\_\_\_\_\_\_\_\_\_ (drošs e-paraksts) | Amats, vārds, uzvārds(drošs e-paraksts) |

2.pielikums

Līgumam Nr. FM VID 2024/199

Dokumenta datums ir tā

elektroniskās parakstīšanas datums

**PRECES CENAS**

**Valsts ieņēmumu dienests**, kā vārdā saskaņā ar \_\_\_\_\_\_\_\_\_\_\_\_\_\_\_\_\_rīkojas Valsts ieņēmumu dienesta ģenerāldirektor\_ \_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_**,tās \_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_ (turpmāk – Piegādātājs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma “Naftas produktu kvalitātes un daudzuma kontroles ierīču un materiālu piegāde”, iepirkuma identifikācijas Nr. FM VID 2024/199 rezultātiem vienojas par šādām Preces cenām:

*Līguma pielikums tiks precizēts saskaņā ar pretendenta piedāvājuma 2.punkta “Finanšu piedāvājums” tabulu un izvēlētā pretendenta piedāvājumu.*

**Pušu paraksti:**

|  |  |  |
| --- | --- | --- |
| **Pasūtītājs:**Valsts ieņēmumu dienests | **Piegādātājs:**Nosaukums |  |
| Ģenerāldirektor\_ \_\_\_\_\_\_\_\_\_\_\_\_\_\_\_ (drošs e-paraksts)  | Amats, vārds, uzvārds(drošs e-paraksts) |  |